Indeks Mental-Kognitif Islam Remaja Berisiko : satu kajian pendekatan psikoreligio keluarga Islam di Malaysia
1 Khairil Anwar
2 Khaidzir Hj. Ismail
1 Sri Wahyuni
1 Fakultas Psikologi , Universitas Islam Negeri Sultan SyarifKasim Riau, Indonesia
2 School of Psychology & Human Development, Faculty of Social Sciences and Humanities, UniversitiKebangsaan

## ABSTRAK
Kertas kerja  ini adalah untuk menjelaskan indeks mental-kognitif islam remaja berisiko dan kertas kerja ini juga bertujuan sebagai dasar pembentukan sahsiah keluarga islam. Mental-kognitif islam yang diistilahkan sebagai suatu struktur internal manusia yang melahirkan persepsi, introspeksi, memori,  kreativitas,  imaginasi  ,  konsepsi,  keyakinan,  penalaran,  kemauan,  dan  emosi  sebagai suatu kesatuan cara berfikir yang berasaskan Islam. Konsep ini diharapkan dapat memprediksi dan berimplikasi terhdap ketahanan keluarga dalam konteks kesejahteraan psikologi keluaraga, yang lebih  jauh  akan  dapat  menyelesaikan  berbagai  kasus  yang  menimpa  masyarakat  muslim  pada umumnya dan keluarga muslim pada khususnya. Enam pusat rehabilitasi di Malaysia telah dipilih untuk  penelitian  ini  dengan  melibatkan  sebanyak  490  orang  remaja  yang  terlibat  dengan pelanggaran  hukum  dan  128  pelajar  dari  satu  sekolah  menengah  atas  sebagai  kelompok pembanding.  Latarbelakang  status  ekonomi  keluarga  responden  juga  diteliti  dan  pengumpulan data  dilakukan  menggunakan  instrumen  psikologi,  skala  mental-kognitif  Islam.  Data  dianalisis menggunakan  formula  matematika  untuk  membentuk  indeks  mental-kognitif  islam  yang  terdiri dari  beberapa  domain.  hasil  menunjukkan  indeks  mental-kognitif  Islam  remaja  berisiko  berada pada  tahap  yang  rendah  (skor  51.56).  hasil  penelitian  ini  direncanakan  untuk  penciptakan  satu modul intervensi dan prevensi mental-kognitif Islam untuk  remaja berisiko khususnya dan remaja muslim pada umumnya.

## Pendahuluan
Generasi  muda  masa  kini  tidak  terlepas  daripada  berhadapan  dengan  pelbagai  bentuk cabaran yang  akan mencabar kemampuan dan  ketahanan mereka  (Zainah  et  al.,  2013;  Jamie, 2011). Malah, liputan meluas di media massa berkaitan isu gejala sosial yang melibatkan pelajar sekolah  sedikit  sebanyak  telah  mempengaruhi  pemikiran    masyarakat    untuk    menganggap golongan  ini  sebagai  liabiliti  berbanding  aset kepada  negara.  Ini  kerana,  beberapa  faktor seperti  sistem  kekeluargaan,  sistem  pendidikan,  daya  tahan pelajar yang rendah, dan pegaruh media  diambil  kira  oleh  masyarakat  (Kementerian  Belia  dan  Sukan,  2015).  Justeru,  dalam
Volume 3 Nomor 2, 2018
membangunkan  pelajar  yang  berdaya  tahan  serta  mempraktikkan  gaya  hidup  yang  sihat, kesihatan  fizikal,  mental,  sosial,  dan  spiritual  amat  ditekankan.  Kesihatan  fizikal  merujuk kepada  kesihatan  tubuh  badan.  Kesihatan  mental  adalah  melalui  pembinaan  tingkah  laku berdaya tahan. Kesihatan sosial pula menerusi pendidikan yang dapat membentuk individu yang bertanggungjawab terhadap diri, keluarga, dan masyarakat. Manakala, kesihatan spiritual adalah dengan menerapkan pengukuhan nilai agama dalam diri anak-anak dan pelajar sejak kecil, yang mana ibu bapa turut memainkan peranan penting dalam koteks ini (Kementerian Pelajaran dan Sukan,  2015).  Secara  ringkasnya,  dapat  diperhatikan  bahawa  antara  aspek  yang  perlu ditekankan    dalam    menghasilkan    pelajar    yang    berkualiti    ialah    aspek    daya    tahan    dan kefungsian sesebuah keluarga.

## Mental-kognitif Islam
Dalam banyak  literatur  sering menyamakan  makna  antara mental dan  kognitif.  Kedua konsep ini selalu dimaksudkan dengan arti berfikir. Penyamaan makna kedua konsep ini tidak diketepikan,  kerana  memang  keduanya  merujuk  kepada  proses  manusia  berfikir.  Lebih  jauh apabila  kedua  konsep  ini  ditelusuri  secara  mendalam,  maka  didapati  titik  perbezaan     untuk menerangkan proses manusia berfikir.
Kognitif  secara  umum  adalah  suatu  proses  yang  lebih  mengarah  kepada  proses penemuan suatu  maklumat  atau  pengenalan  kembali  suatu  maklumat.  Dalam  erti  kata  lain kognitif adalah suatu  proses  kemampuan  manusia  berfikir  untuk  mengenali  dan  menenmukan maklumat  sama ada  yang  bersumber  daripada    dalaman  manusia  mahupun  yang  bersumber daripada  luaran manusia atau faktor   persekitaran. Manakala mental adalah motor penggerak dan  abstraksi  dari  proses  kognitif  yang  menghubungkan  pola-pola  berfikir  dengan  alam kesedaran  manusia,  di mana manusia sedar bahawa sedang terjadi proses berfikir  yang pada akhirnya kegiatan mental inilah yang akan menjadi titik utama dalam penyelesaian masalah. Jadi dapat dikatakan bahawa mental kognitif adalah proses kecerdasan seseorang menangani masalah dari input-input luaran dan dalaman manusia.
Sebagai perbandingan dapat dirujuk dari teori Cattel (1963)  mengenai organisasi mental, beliau  mengklasifikasi  kemampuan  mental  kepada  dua  jenis,  iaitu  intelegensi fluid yang merupakan faktor semula jadi biologikal manakala kecerdasan crystallized yang mereflaksikan adanya pengaruh pengalaman, pendidikan, budaya dan kebiasaan dalam diri seseorang individu.
Berdasarkan teori Cattel ini berkemungkinan dapat dianalogikan proses mental kognitif adalah berlangsung  dari dua jenis kemampuan mental di atas. Ertinya secara semula ( fluid) jadi setiap  orang  telah  membawa  potensi  mental  kognitif  untuk  memproses  cara  berfikirnya, manakala kualiti mental kognitif bergantung kepada persekitaran (crystallized) . Tahap Mental kognitif  yang  baik  akan  mempengaruhi   cara  seseorang  individu  untuk  dapat  memahami  dan menyelesaikan  masalah  dengan  baik.  Seiring  dengan  ini,  Mohammad  Saleh  (2007) menggambarkan bahawa kemampuan kognitif seseorang  yang beramal dengan ikhlas,   sangat berpengaruh terhadap pola coping seseorang individu untuk menyelesaikan sesuatu masalah.
Dengan  demikian  menurut  Saifuddin  Azwar  (1996)  intelegensi crystallized dapat dipandang sebagai intipati pengalaman yang terjadi sewaktu intelegensi fluid bercampur dengan apa  yang  disebut  intelegensi  budaya.  Intellegensi crystallized akan  meningkat  dalam  diri seseorang,  seiring  dengan  bertambahnya  pengalaman.  Dengan  kata  lain,  tugas  tugas  kognitif adalah   sebagai   keterampilan   dan   kebiasan   yang   telah   mengkristal   akibat   pengalaman sebelumnya,  seperti  banyaknya  menguasai  kosa  kata,  pengetahuan,  kebiasaan  penalaran  dan pelbagai   hal   yang   berhubungan   dengan   semua   yang   akan   meningkatkan   intelegensi dimaksudkan.
Pemahaman mental kognitif dari teori Cattel di  atas, membawa sebuah implikasi  yang positif  terhadap  mengkristalnya  mental  kognitif  dalam  menyelesaikan  masalah,  disamping memberi pengaruh besar terhadap pengetahuan dan pengalaman keagamaan.
Dengan  demikian  Mental  Kognitif  Islam  dapat  dikatakan  sebagai  istilah  khusus  yang digunakan  untuk  melihat  pola-pola  dan  cara  berfikir  seseorang  individu  tentang  kualiti pengetahuan, pemahaman dan pengamalan tentang keislaman, atau dapat juga dikatakan mental kognitif Islam adalah cara berfikir umat Islam dalam memandang diri dan persekitarannya.
Oleh itu, dari definisi kognitif dan definisi mental yang di terokai, maka istilah Mental- Kognitif  Islam  defininya  adalah  suatu  struktur  dalaman  manusia  yang  melahirkan  persepsi, introspeksi, memori, kreativiti, imaginasi , konsepsi, keyakinan, penalaran, kemauan, dan emosi sebagai  suatu  kesatuan  cara  berfikir  yang  berteraskan  Islam.  Untuk  mengukur  tahap  mental kognitif  Islam  remaja  yang  melakukan  salah  laku,  maka  istilah  ini  dioperasionalkan      dari domain-domain  yang  diambil  konstruknya  dari  ajaran  Islam, seperti  berikut  ini  : Pertama
:Ilmu  Ketauhidan yang  dibentuk  dari  konstruk  rukun  iman, hakikat  yang  pertama,  Keesaan yang  mutlak,  kesempurnaan  tertinggi  Qada  dan  Qadar,  amal sendi keimanan, iman dan dosa, pertikaian, Nubuwah, kekekalan atau keabadian, tauhid merupakan  tapak  kebahagiaan,  tauhid merupakan  tapak  bagi  akhlak  yang  mulia,  tauhid merupakan  tapak  bagi  ketenangan  jiwa dan    batin,    tauhid    membebaskan  jiwa  dari    pengaruh  kekuasaan  orang  lain,  tauhid menumbuhkan  keyakinan  tentang  rezeki,  tauhid  memberikan kehidupan  yang  baik,  hakikat syirik  dan  anasir-anasirnya  dan  tauhid  dan  amar  ma’ruf  nahi munkar. Kedua  : Hukum Islam Sumber hukum Islam, arkanul Islam, konsep thoharoh, konsep hukum,  konsep  keadilan, konsep  syura,  konsep  jama’ah,  konsep  Jenayah,  konsep  sahsiyah, konsep muamalah, konsep mu’asyarah,  Islam  dan  hukum  universal,  konsistensi  dan  fleksibiliti  hukum  islam. Ketiga  : Konsep  Pengetahuan Islam : Al  Qur’an dan ilmu pengetahuan, hadis dan ilmu pengetahuan, ekonomi  Islam,  pengurusan  Islam,  konsep  kesihatan  dan  keselamatan  islam,  sains  Islam, modenisasi Islam, tokoh saintis Islam, kemajuan sains Islam, sains dan materialisma,  sains  dan westemisma. Keempat  :  Sejarah  Islam falsafah  sejarah,  sejarah  dan kepentingan dakwah, sejarah dalam al Qur’an, sejarah rasul, sejarah sahabat, sejarah peradaban Islam, sejarah tokoh kontemporari Islam, sejarah konflik dalam Islam. Kelima : Etika Islam : Konsep ihsan, adab berbicara, adab mendengar, adab melihat, adab pergaulan (ibu bapa, sebaya, masyarakat,  guru dan  ulama),  adab  bertetangga,  adab  makan-minum,  adab  berpakaian,  adab tidur, adab mandi, adab bertetangga, adab terhadap haiwan dan adab terhadap tumbuhan.
1. Untuk mengenalpasti tahap mental-kognitif Islam remaja yang melakukan salah laku
1. Untuk    mengetahui    pemerihalan    taburan    tahap    mental    kognitif    Islam    mengikut latarbelakang  pesalah laku remaja

## Metod Kajian
Kajian   dijalankan  secara  tinjauan  dengan  menggunakan  soal  selidik  sebagai  instrumen kajian.  Manakala persampelan kajian ini adalah berbentuk purposive random sampling , hal ini dimaksudkan sampel diambil hanya pada cluster umur remaja dan secara rawak    diambil untuk dijadikan  responden  kajian.  Responden  seramai  490  orang  remaja  yang  berumur  dalam lingkungan  13  hingga  22  tahun  yang  berada  dalam  pusat  pemulihan  dan  dari  latar  belakang demografi  yang  berbeza  telah  dipilih.  Bagi  responden  kajian  yang  tidak  pandai  membaca, enumerator  telah  membantu  membacakan  soal  selidik  dimaksud  tanpa  menerangkan  secara terperinci  maksud  soal  selidik,  kerana  keterangan  yang  panjang  dari  enumerator  akan menyebabkan tidak mendapat data sebenar tahap variabel mental-kognitif dan psikososial remaja
yang  akan  diukur.  Lokasi  kajian  ini  diambil  dari  empat  negeri  iaitu  Terengganu,  Kelantan, Melaka  dan  Perak.  Pemilihan  lokasi  ini  berdasarkan  keperluan  untuk  mengambil  responden lelaki  dan  perempuan.  Maka  responden  perempuan  diambil  pada  pusat  pemulihan  Melaka, Terengganu  dan  Kelantan,  manakala  responden  lelaki  diambil  pada  pusat  pemulihan  di  Perak dan Melaka.
Kajian  ini  menggunakan  satu  set  soal  selidik  yang  terbahagi  kepada  bahagian  latar belakang responden dan bahagian skala-mental kognitif Islam (Khairil & Khaidzir 2011). Tahap mental-kognitif  Islam  remaja  diukur  dengan  menggunakan  skala  binari  iaitu  jawapan  ’ya’  dan ’tidak’, dimana jawapan ’ya’ diberi nilai 2 dan jawapan ’tidak’ diberi nilai 1.   Skala ini terdiri dari soalan positif dan negatif. Apabila soalan negatif dijawab pada pilihan ’ya’ maka nilainya menjadi 1 dan sebaliknya bila memberi jawapan tidak akan diberi nilai 2. Skala ini memiliki 174 item terdiri dari 4 sub skala seperti di Rajah 3.5 memperlihatkan domain Tauhid 21 item, hukum Islam 79 item, pengetahuan Islam 51 item dan sejarah Islam 23 item.
Indeks  mental-kognitif  Islam  julat  yang  tinggi  adalah  skor  60  ke  atas.  Manakala  julat yang  rendah  adalah  di  bawah  skor  60  ke  bawah.  Pilihan  jawapan  m e m p u n y a i   d u a   j u l a t ( b i n a r y ) y a d a n t i d a k . Kenyataan positif (seperti "keikhlasan dapat menyihatkan badan ”). Bagi kenyataan negatif   (seperti “tidak mengapa tidak percaya dengan adanya malaikat, yang penting percaya kepada Allah SWT” ).
.
Data  dianalisis  menggunakan  formula  matematikal  (Samsudin  A.  Rahim  2006) untuk mendapatkan skor domain mental kognitif Islam :
Skor Indikator :    ∑ [M1-Ms]x100
R
Skor domain :         = [∑ [M1-Ms]x100] R
Skor Indeks : indeks =
Keterangan :
∑       :  Jumlah skor Indeks
M1   : Min
Ms   :  skor minimum

## R :  Range (skor maksimum tolak skor minimum)
100   :  Skor tertinggi yang dianggarkan

## Hasil Penelitian

## Domain Mental Kognitif Islam
Menerusi rajah 1, menunjukkan Domain yang terdapat di dalam mental-kognitif Islam dan skor yang diperolehi. Skor-skor tersebut ialah   tauhid (57.24),   hukum Islam (57.71), Pengetahuan Islam (51.02) dan   sejarah Islam (40.26). Indeks yang diperolehi untuk mental-kognitif Islam ialah 51.56.
Rajah  1  memperlihatkan  bahawa  skor  domain  mental-kognitif  Islam  yang  paling  rendah dicapai adalah sejarah  Islam  (40.21). Selanjutnya  Pengetahuan  Islam dan   tauhid. Manakala hukum Islam (57.71) menempati skor yang tertinggi.
Rajah 1  Domain Mental-Kognitif Islam

## Skor Umum Konstruk  Mental-Kognitif Islam
Berdasarkan rajah 2, menunjukkan konstruk  yang terdapat di dalam mental-kognitif Islam dan skor yang diperolehi. skor yang diperolehi oleh konstruk tersebut ialah tauhid (57.24), keadilan (57.50),  musyawarah  (56.67),  jemaah  (50.00),  jenayah  (70.13),  sahsiah  (53.60),  muamalah
(66.67), hukum Islam (49.40), pengetahuan Islam (51.11), ekonomi Islam (49.44), pengurusan Islam (50.87), keselamatan dan kesihatan Islam (50.00), sains Islam (53.67) dan sejarah Islam (40.26).
Rajah  2  memperlihatkan  bahawa  skor  konstruk  mental-kognitif  Islam  yang  paling  rendah dicapai adalah   sejarah Islam (40.26). selanjutnya adalah hukum Islam, ekonomi Islam, jemaah, keselamatan dan kesihatan Islam, pengurusan Islam, pengetahuan Islam, sahsiah, sains Islam, musyawarah,  tauhid,  keadilan  muamalah.  Manakala  skor    Jenayah  (70.13)  menempati  skor yang tertinggi.
Rajah 2  Konstruk Mental-Kognitif Islam
Rajah 3, menunjukkan Konstruk   yang terdapat di dalam mental-kognitif Islam dan skor yang diperolehi  berdasarkan  jantina.  Skor  yang  diperolehi  bagi  kumpulan  lelaki  dengan  Konstruk tersebut ialah    tauhid (55.67), keadilan (55.10), musyawarah (57.67),  jemaah (51.20), Jenayah (67.18), sahsiah (53.40), muamalah  (65.22), hukum  Islam (45.67), Pengetahuan  Islam(50.55), ekonomi  Islam  (47.22),  pengurusan  Islam  (48.22),keselamatan  dan  kesihatan  Islam  (47.67), sains Islam (53.83) dan sejarah Islam (42.52).
Volume 3 Nomor 2, 2018
Manakala skor yang diperolehi bagi kumpulan perempuan dengan konstruk tersebut ialah tauhid  (59.10),  keadilan  (60.30),  musyawarah  (55.67),  jemaah  (48.80),  jenayah  (74.73), sahsiah (53.40), muamalah (68.22), hukum Islam (51.53), pengetahuan Islam(51.55), ekonomi Islam (51.78), pengurusan Islam (54.13), keselamatan dan kesihatan Islam (53.83), sains Islam (54.75) dan sejarah Islam (37.30).
Rajah 3  Konstruk Mental-Kognitif Islam berdasarkan Jantina
Rajah 3 memperlihatkan bahawa responden lelaki   dan perempuan   sama-sama menempati skor terendah  pada  konstruk   sejarah  Islam.  Pada  konstruk  ini  skor  perempuan  (51.53)  lebih  tinggi berbanding  lelaki   (45.67).   Demikian   pula   responden   lelaki     dan   perempuan     sama-sama menempati  skor  tertinggi  pada  konstruk  konsep  Jenayah.  Pada  konstruk  ini  skor  perempuan (74.73)  lebih  tinggi  berbanding  lelaki  (67.18).  Secara  umum  skor  perempuanlebih  tinggi berbanding lelaki.
Berdasarkan rajah 4, menunjukkan konstruk  yang terdapat di dalam mental-kognitif Islam  dan skor  yang  diperolehi  dengan  jenis  kesalahan.  skor  yang  diperolehi  bagi  responden  yang
melakukan  kesalahan  seksual  dengan  konstruk  tersebut  ialah  tauhid  (58.04),  keadilan  (60.50), musyawarah  (53.60),  jemaah  (49.40),  jenayah  (66.67),  sahsiah  (53.40),  muamalah  (59.89), hukum  Islam  (50.93),  pengetahuan  Islam  (57.11),  ekonomi  Islam   (50.67),  pengurusan  Islam (52.40),  keselamatan  dan  kesihatan  Islam  (51.83),  sains  Islam    (54.67)  dan  sejarah  Islam (40.22).
Manakala  skor  yang  diperolehi  bagi  responden  yang  melakukan  kesalahan  melibatkan  dadah dengan konstruk tersebut ialah tauhid (57.00),   keadilan (59.40),   musyawarah (58.63), jemaah (50.00), jenayah (73.33), sahsiah (57.60), muamalah (70.33), hukum Islam   (49.73), pengetahuan Islam  (53.89), ekonomi  Islam    (49.78), pengurusan  Islam   (50.33), keselamatan dan kesihatan Islam  (48.83),   sains Islam  (54.83) dan   sejarah Islam  (42.96).
Bagi jenis kesalahan mencuri skor yang diperolehi dengan konstruk tersebut ialah   tauhid (57.00), keadilan (55.60), musyawarah (58.00), jemaah (54.40), jenayah (68.93), sahsiah (51.40), muamalah  (64.11),  hukum  Islam  (49.60),  pengetahuan  Islam  (49.11),  ekonomi  Islam   (49.33), pengurusan  Islam  (49.20),  keselamatan  dan  kesihatan  Islam   (48.50),  sains  Islam   (51.83)  dan sejarah  Islam    (41.61).  Skor  yang  diperolehi  bagi  responden  yang  melakukan  kesalahan gangsterisme  dengan  konstruk  tersebut  ialah  tauhid  (55.47),  keadilan  (55.00),  musyawarah (54.00),      jemaah  (46.40)  jenayah  (67.80),  sahsiah  (52.20),  muamalah  (65.89),  hukum  Islam (49.73),  pengetahuan  Islam  (45.44),  ekonomi  Islam      (45.67),  pengurusan  Islam      (48.87), keselamatan  dan  kesihatan  Islam (53.00),   sains Islam  (51.67) dan  sejarah Islam  (41.04).
Bagi  jenis  kesalahan  luar kawalan  skor  yang diperolehi  dengan  konstruk  tersebut  ialah tauhid  (61.47),  keadilan   (58.90),  musyawarah   (59.33),  jemaah  (47.20),  jenayah   (66.73), sahsiah (51.20), muamalah (69.56), hukum Islam(51.60), pengetahuan Islam (51.67),     ekonomi Islam   (51.56),  pengurusan  Islam   (52.27),  keselamatan  dan  kesihatan  Islam   (53.17),     sains Islam  (55.67) dan   sejarah Islam  (37.48).
Manakala  skor  yang  diperolehi  bagi  responden  yang  melakukan  kesalahan  melibatkan dadah  dengan  konstruk  tersebut  ialah  tauhid  (57.00),  keadilan  (59.40),  musyawarah  (58.63), jemaah  (50.00)  jenayah  (73.33),  sahsiah  (57.60),   muamalah  (70.33),  hukum  Islam   (49.73), pengetahuan Islam (53.89), ekonomi Islam  (49.78), pengurusan Islam  (50.33), keselamatan dan kesihatan Islam  (48.83), sains Islam  (54.83) dan sejarah Islam  (42.96).
Skor yang diperolehi bagi responden  yang melakukan kesalahan lari dari rumah dengan konstruk tersebut ialah tauhid (58.05), keadilan (59.30), musyawarah (56.00),    jemaah (47.20), jenayah (69.53), sahsiah (52.80), muamalah (68.00), hukum Islam   (50.80), pengetahuan Islam
Volume 3 Nomor 2, 2018
(54.78), ekonomi Islam (50.67),   pengurusan Islam   (53.20),   keselamatan dan kesihatan Islam (53.33),   sains Islam  (55.25) dan   sejarah Islam  (35.83).

## Rajah 4 Konstruk Mental-Kognitif Berdasarkan Jenis Kesalahan
Rajah  4  memperlihatkan  bahawa  responden  mengikut  jenis  kesalahan  adalah  sama-sama menempati skor terendah pada konstruk  sejarah Islam. Pada konstruk ini skor terendah terdapat pada jenis kesalahan lari dari rumah (35.83).. Demikian pula responden mengikut jenis kesalahan juga sama-sama menempati skor tertinggi pada konstruk konsep Jenayah. Pada konstruk ini skor jenis kesalahan dadah  (73.33) menempati paling tinggi. Secara umum skor terendah adalah pada jenis kesalahan gangsterisma.
Berdasarkan rajah 5, menunjukkan konstruk  yang terdapat di dalam mental-kognitif Islam dan  skor  yang  diperolehi  dengan  tahap  umur.  skor  yang  diperolehi  bagi  responden  yang berumur 13– 15 tahun (remaja awal) dengan konstruk tersebut ialah   tauhid (50.43), keadilan (45.70), musyawarah  (45.67),  jemaah  (43.00),  jenayah  (59.73),  sahsiah  (45.20),  muamalah (57.44), hukum  Islam (40.00), pengetahuan  Islam(40.00), ekonomi  Islam (43.00), pengurusan Islam (43.53),    keselamatan  dan  kesihatan  Islam  (45.00),    sains  Islam  (45.33)  dan  sejarah Islam (35.61).
Manakala  skor  yang  diperolehi  bagi  responden  yang  berumur  16  –  18  tahun  (remaja pertengahan)  dengan  konstruk  tersebut  ialah  tauhid  (57.95),  keadilan  (58.60),  musyawarah (56.50),  jemaah  (50.60)  jenayah  (72.20),  sahsiah  (55.00),  muamalah  (67.67),  hukum  Islam (49.73),  pengetahuan  Islam(51.22),  ekonomi  Islam  (50.22),  pengurusan  Islam  (52.07), keselamatan dan kesihatan Islam (50.33),  sains Islam (54.67) dan  sejarah Islam (39.96).
Bagi responden yang berumur 19 – 22 tahun (remaja akhir) skor yang diperolehi dengan konstruk tersebut ialah tauhid (57.71), keadilan (58.80), musyawarah (59.50),   jemaah (51.00) jenayah  (71.60),  sahsiah  (53.20),  muamalah  (67.67),  hukum  Islam  (51.00),  pengetahuan Islam(53.22),  ekonomi  Islam  (49.67),  pengurusan  Islam  (50.53),  keselamatan  dan  kesihatan
Islam (50.67), sains Islam (54.00) dan sejarah Islam (41.52).
Rajah 5 Konstruk Mental-Kognitif Islam  Berdasarkan
Umur
Rajah 5 memperlihatkan bahawa responden mengikut umur adalah sama-sama menempati skor terendah pada konstruk  sejarah Islam. Pada konstruk ini skor terendah terdapat pada tahap umur 13-15 tahun (35.61).. Demikian pula responden mengikut umur  juga sama-sama menempati skor
tertinggi pada konstruk konsep Jenayah. Pada konstruk ini skor tahap umur 16-18 tahun (72.20) menempati  paling  tinggi.  Secara  umum  skor  terendah  pada  konstruk  Mental-kognitif  Islam adalah dalam kumpulan umur 13-15 tahun sebagai yang disebut remaja awal.

## Pembahasan
Secara umum profil mental kognitif islam   diukur dengan skor di bawah 60 adalah aras rendah dan 60 ke atas adalah aras tinggi. Kajian ini remaja berisiko berada pada paras skor yang rendah (51.56). Mental-kognitif yang menggambarkan cara berfikir bathiniyyah (mental) remaja adalah  suatu  konsep  penting  yang  akan  menetukan  sikap  dan  tingkahlaku  remaja  dalam persekitaran yang penuh dengan pelbagai   gejala sosial. Mental kognitif islam yang jauh adalah suatu  aspek  yag  merupakan  cara  pandang  kehidupan  seorang  muslim  dari  sudut  agama  yang diyakini  secara mendalam dan  lebih  cenderung lebih mengutamakan dalaman  daripada simbol luaran. Indikator- indikator  yang  terdapat  dalam  pengukuran  mental-kognitif  Islam  ini  dibina secara  khas  untuk melakukan  penilaian.  Rendahnya  aras  mental  kognitif  islam  remaja  adalah salah  satu  yang  boleh  dijadikan  indikator  mengapa  terjadinya  tingkahlaku  anti  sosial  dalam kalangan remaja.
Pengukuran  Mental  kognitif  ini  dibina bertujuan  untuk  menggambarkan  pemikiran  dan amalan  keagamaan  yang  bersifat  abstrak  bukan  yang kongkrit. Salah  satu contoh item ” boleh berpelukan dan bercumbu asal tidak berzina”.  Item ini adalah bersifat abstrak untuk mengukur kecendrungan  tingkahlaku  zina,  dan  bukan  mengukur  hukum  berzina.  Bagi  seseorang  yang befikiran kongkrit akan menjawab ya , kerana mereka akan terpengaruh dengan hukum perilaku berzina.  Namun  bagi  mereka  yang  berfikiran  abstrak  mereka  akan  menjawab tidak ,  kerana mereka  akan  mendahulukan  kejadian  dan  hukum  sesuatu  perkara  bergantung  pada  sebab  dan akibat  (kausaliti).  Kebanyakan   remaja  berisiko  dalam  kajian  ini  menjawab ya .  Seperti  item  ” boleh menjual arak kepada orang bukan Islam”, kebanyakan remaja dalam kajian ini menjawab ya .  Jawapan  ini  menunjukkan  betapa  rendahnya  mental  kognitif  remaja  dalam  menilai  hukum halalnya  suatu  perbuatan.  Mereka  lebih  mendahulukan  hukum  haram  meminum  arak,  dan mereka  abaikan  hukum  menjualnya.  Dalam  tradisi  pendidikan  pengajaran  Islam,  kurikulum pendidikan  Islam  hanya  mengajar  tentang  hukum  halal  sesuatu  perbuatan  ataupun  zat,  namun dari  segi  perbuatan  lainnya  diabaikan.  Seperti  yang  kita  ketahui,  hukum  meminum  arak  dan menjual arak untuk orang muslim adalah haram. Namun menjual arak untuk orang yang bukan muslim  tidak  mendapat  penjelasan  yang  baik.  Seakan-akan  zat  haram  hanya  dilarang  untuk orang Islam, padahal hukum  yang ditetapkan Allah adalah untuk semua  manusia.  Setiap orang
islam  wajib  melarang  orang  lain  melakukan  perbuatan  haram,  dan  hasil  penjualan  zat  haram hukumnya adalah haram  serta membantu  menyediakan  benda haram  hukumnya adalah haram. Pemahaman holistik ini membawa   impak sosial  yang luas untuk mencegah  berlakunya  gejala sosial, khususnya gejala sosial dalam kalangan remaja Islam.
Rendahnya  aras mental  kognitif remaja  Islam membawa  makna  yang sangat signifikan tentang pemahaman islam yang syumul dalam kalangan remaja berada dalam keadaan kritikal. Aktiviti jenayah akan terus berlaku dalam kalangan remaja, selagi aras mental kognitif islam tidak ditingkatkan secepat mungkin.
Keyakinan sebagai salah satu asas penting mental kognitif Islam untuk memperbaiki sikap dan  tingkahlaku  manusia,  khususnya  bagi  para  remaja.  Keyakinan  ini  dapat  mematahkan pertumbuhan pemikiran yang materialisma dalam kalangan remaja, dan menyuburkan semangat bekerja dan berusaha. Allah SWT mewajibkan kita berusaha namun menjatuhkan hukum haram meyakini apa yang diusahakan merupakan pemikiran yang bagus.  Pola berfikir ini adalah bentuk kesejahteraan  psikologi  yang  berlandaskan  Islam.  Tauhid  sebagai  asas  utama  Psikologi  Islam tidak jumud, namun ia dapat mencerdaskan akal manusia agar tidak dibelenggu oleh pemikiran materilis-positivisma, sebagai pemacu tingkahlaku yang cenderung ke arah anti sosial.
Ketauhidan   yang  benar  dan  lurus  akan  menerangi  kehidupan  masyarakat  dengan pancaran cahayanya, sekaligus memberi pengaruh luar biasa terhadap dimensi kehidupan sama ada dalam pemikiran, pemahaman, perasaan, akhlak mahupun aturan. Keimanan adalah proses kejiwaan yang berkaitan dengan dimensi rohani, meliputi akal, keinginan dan perasaan manusia. (Yusuf,  Muhammad  al-Sayyid  dan  Durrah,  Ahmad.  2008)  Qardawi  (2007)  mengatakan  jika dikaitkan dengan individu dan masyarakat, iman merupakan benteng yang mampu menjaganya dari  kebinasaan  dan  pelbagai  marabahaya.  Kehidupan  yang  terlepas  daripada  iman  adalah
Volume 3 Nomor 2, 2018
kehidupan    yang    tidak    mengandung    kebajikan,    kemuliaan    dan    peri    kemanusiaan. Unsur  keburukan,  kerosakan,  dan  marabahaya  akan  subur  di  dalam  jiwa.  Individu  atau masyarakat yang hidup tanpa iman dan agama bagaikan anai-anai yang ditiup angin; sangat rapuh, lemah, hilang tujuan hidup, terasing, mudah terombang ambing kesana kemari, sentiasa berasa tidak  tenang,  tidak  memiliki  halatuju  hidup  yang  jelas,  sentiasa  berasa  bimbang,  serta  tidak memahami hakikat diri dan rahsia dirinya diciptakan.
Oleh itu dalam menghadapi fenomena ini maka keluarga Keluraga adalah kumpulan sosial yang paling kecil dalam masyarakat bagi pembentukan mental kognitif islam remaja. Bagi setiap keluarga  (suami,  isteri,  dan  anak-anak)  mempunyai  proses  sosialisasi  untuk  dapat  memahami, menghargai budaya  yang berlaku dalam masyarakat. Pendidikan dalam keluarga adalah sangat penting dan merupakan tonggak dasar bangunan watak untuk kanak-kanak. Terutama pendidikan penenaman  nilai  nilaui  agama  sebagai  dasar  mental  kognitif  remaja  yang  akan  mengatur  cara berfikir remaja
.

## Daftar Pustaka
Cattell, R.B. 1963. Theory of fluid and crystallized intelligence: A critical experiment. Journal of Educational Psychology 54 , 1-22.
Fuad  Amsyari.  1995. Islam  Kaaffah:  tantangan  sosial  dan  aplikasinya  di  Indonesia .  Jakarta: Gema Insani press.
Halstead, B. 1992. Young people as victims   of violence . Tasmania: National clearinghouse for youth studies.
Hamzah Ya’qub. 1983. Etika islam pembinaan akhlakul karimah .  Bandung: CV. Diponegoro.
Kementerian Belia dan Sukan. (2015). Dasar Belia Malaysia . Malaysia: KBS.
Khaidzir  Hj.  Ismail  &  Khairil  Anwar.  2011.  Psikologi  Islam  :  Suatu  Pendekatan  Psikometrik Remaja  Berisiko  (Islamic  Psychology:  An  Approach  To  Psychometric  For  At-Risk Adolescence). Jurnal E-Bangi 6(1): 77-89.
Khaidzir  Hj  Ismail  &  Khairil  Anwar.  2005.  Keperibadian  dan  Tingkah  Laku  Kriminal  di Kalangan  Remaja:  Suatu  Perspektif  Psikologi  Perkembangan. ANIMA  Indonesian Psychological Journal 20: 313-329.
Khaidzir  Hj.  Ismail  dan  Khairil  anwar.  2009. Psikologi  Islam  :  Falsafah,  Teori  dan  Aplikasi . Kuala Lumpur: Institut Islam Hadhari & IBook Publication.
Khaidzir  Hj.  Ismail. 2007.  Profile  of  At-Risk  Female  Adolescent:  A  Case  Study  in  Selangor . INMIND, National.
Khairil Anwar dan Khaidzir Hj. Ismail. (2009). Tahap Mental-Kognitif Islam Dan Pengaruhnya Ke    Atas    Identiti    Keagamaan    Remaja    Beresiko .    Prosiding    Persidangan    Psikologi Malaysia 2009. Bangi: Universiti Kebangsaan Malaysia.
Khairil Anwar dan Khaidzir Hj. Ismail. 2009. Profil Mental-Kognitif dan Psiko-Sosial Islam Di Kalangan  Remaja  Beresiko .  Prosiding  International  Seminar  of  Islamic  though,  Bangi Universiti Kebangsaan Malaysia
Khaidzir Hj. Ismail,   Khairil Anwar & Hanina H. Hamsan. 2011. Measurement of Self-Esteem: Comparison  between  the  Constructs  of  West  and  Islam. International  Journal  of Humanities and Social Science 1(13): 170-196.
Saifuddin Azwar. 1996. Psikologi Intelegensi . Yogyakarta : Pustaka Belajar
Samsudin  A.  Rahim  et  al.  2006. Indeks  Belia  Malaysia .  Putra  Jaya:  Institut  Penyelidikan Pembangunan Belia Malaysia (IPPBM).
Yahya, harun. 2002. Moralitas Al-Qur’an; Solusi Atas Segala Persoalan Umat Manusia . Jakarta; Rabbani Press.
Yusuf, al-Sayyid, Muhammad & Durrah, Ahmad. 2008. Pustaka Pengetahuan al-Qur’an: Ilmu Pengetahuan. Volume ke-6. Jakarta: PT. Rehal Republika.
Zainah Ahmad Zamani, Rohany Nasir, Asmawati Desa, Rozainee Khairudin, Fatimah Yusooff, Siti  Hajar  Mohamad  Yusoff.  (2013).  Kefungsian  keluarga,  pengherotan  kognitif  dan resilien dalam kalangan klien Cure and Care Rehabilitation Centre (CCRC) dan Klinik Cure and Care (C&C). Jurnal Psikologi Malaysia, 27: 137-149.